הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק יסוד: ישראל - מדינת הלאום של העם היהודי, כנסת 20, פרוטוקול מספר 25, 2018-07-18 10:01

מיכל רוזין: כן.

מרב מיכאלי: אדוני, אני מבקשת לנמק מטעם המחנה הציוני אחר כך.

קארין אלהרר: ואני מטעם יש עתיד.

אמיר אוחנה: אבל הייתה רביזיה רק מטעם מרצ.

קריאות: לא.

אמיר אוחנה: אחד מנמק את הרביזיה.

אמיר אוחנה: תחליטו ביניכם.

אמיר אוחנה: אתם רוצים להחליט או אני אחליט?

אחמד טיבי: מה זאת אומרת?

אחמד טיבי: - - - יחליטו עבור הקורבנות?

אמיר אוחנה: החלטתם?

אמיר אוחנה: מקובל עליכם שחבר הכנסת טיבי ינמק?

מיכל רוזין: הקורבנות - - -

קריאות: - - -

אמיר אוחנה: רבותיי, הנמקה אחת.

אמיר אוחנה: או מיכל רוזין מנמק משום שהיא ביקשה או אם תגיעו להסכמה אז מישהו אחר.

אמיר אוחנה: אין לי בעיה.

מרב מיכאלי: זאת ההצבעה האחרונה על החוק.

מרב מיכאלי: זאת ההזדמנות האחרונה שלנו לנמק את ההסתייגויות שלנו.

מיכל רוזין: - - -

אמיר אוחנה: חברת הכנסת רוזין - - - בלבד.

יואב קיש: יש לך הרבה זמן במליאה.

מרב מיכאלי: אבל לא בוועדה.

מרב מיכאלי: במליאה כמו במליאה.

יואל חסון: אני רוצה חוות דעת משפטית.

אמיר אוחנה: אתה רוצה להגיד משהו על זה?

גור בליי: לפי 115(ו)(1) לתקנון אם כמה מבקשים הגישו בקשת רביזיה יושב-ראש הוועדה יכול לתת לאחד או יותר לנמק אותה.

גור בליי: זאת אומרת הוא רשאי לתת רק לאחד או לתת ליותר.

אמיר אוחנה: אז אני מחליט רק לאחת.

אמיר אוחנה: חברת הכנסת מיכל רוזין, בבקשה.

מיכל רוזין: אני רוצה לבקש ממך בכל זאת.

מיכל רוזין: מכיוון שהחוק הזה פוגע במיוחד באוכלוסייה הערבית בישראל, אני מבקשת לתת לחבר הכנסת טיבי לנמק.

אמיר אוחנה: יש שתי דקות, ברשותך.

אמיר אוחנה: את יכולה לתרום דקה לחבר הכנסת טיבי.

מיכל רוזין: למה שתי דקות?

אמיר אוחנה: כי ככה החלטתי.

אמיר אוחנה: את יכולה לתרום את חלקן לאחמד טיבי.

מיכל רוזין: יש נוהג פסול בכנסת הזאת לנסות לאחד קבוצות, לעשות הכללות, להגיד "כולם אותו דבר".

מיכל רוזין: אז אנחנו לא אותו דבר גם בתוך האופוזיציה כמו גם בתוך הקואליציה יש גוונים שונים, דעות שונות, מאפיינים שונים, קבוצות אוכלוסייה שונות - -

אמיר אוחנה: חבל על הדיון התאורטי כי אנחנו מתכנסים לסיום.

מיכל רוזין: אבל זה חשוב כי מן הראוי לתת - -

אמיר אוחנה: את הדקה הזאת יכולת לתת לחבר הכנסת טיבי במקום להרצות.

מיכל רוזין: טיבי ידבר.

מיכל רוזין: אני אתן לו את הדקה שלי.

מיכל רוזין: עוד לא דיברתי דקה.

קריאה: דיברת.

יואל חסון: יש לך שעון?

מיכל רוזין: אני מחכה שתעשו שקט.

מיכל רוזין: בינתיים - - -

יוסף ג'בארין: בינתיים הקואליציה עדיין מתארגנת.

מיכל רוזין: מכיוון שהצעת החוק הזאת מפלה בעיקר את המיעוט הערבי בחברה הישראלית, אני מבקשת לתת לחבר הכנסת טיבי לנמק את הרביזיה.

אמיר אוחנה: חבר הכנסת טיבי, בבקשה.

אחמד טיבי: חבר הכנסת ג'בארין ואני מודיעים בתדהמה וביגון על מותה של הדמוקרטיה שגססה בשנים האחרונות וסבלה ממחלות כרוניות קשות: פשעי שנאה, גזענות, הדרה, אפליה בכל תחומי החיים - -

ענת ברקו: וטרור נגד המדינה היהודית.

אחמד טיבי: - - אין ספק שחוק הלאום הוא השיא או השפל של המחלות הכרוניות האלה.

אחמד טיבי: ההלוויה תתקיים היום במליאה בשעה מאוחרת יותר.

אמיר אוחנה: תודה, אדוני.

איתן ברושי: - - - התייעצות סיעתית.

בשעה 10: התייעצות סיעתית, בבקשה.

יואל חסון: אני ארצה לעדכן מה תוצאת ההתייעצות הסיעתית.

אמיר אוחנה: לא.

אמיר אוחנה: אין עדכון על התייעצות סיעתית.

ניסן סלומינסקי: זה יבוא לידי ביטוי בהצבעה שלך.

אמיר אוחנה: הישיבה נעולה.

יואל חסון: אני רוצה לעדכן על ההתייעצות הסיעתית.

אמיר אוחנה: אנחנו לא מקבלים עדכון.

אמיר אוחנה: אנחנו מקיימים הצבעה.

אמיר אוחנה: מי בעד הרביזיה?

אמיר אוחנה: מי נגד?

אמיר אוחנה: בעד הרביזיה – מיעוט

אמיר אוחנה: נמנעים – אין

אמיר אוחנה: הרביזיה נפלה.

אמיר אוחנה: רבותיי, זאת הייתה הצבעה אחרונה כאן.

אמיר אוחנה: אני מודה לכם על ההשתתפות.

אמיר אוחנה: החוק מאושר לקריאה שנייה ושלישית.

אמיר אוחנה: ההצבעה הבאה תהיה במליאה.

אמיר אוחנה: הישיבה נעולה.